CELEX: 62015TA0270
Language: et
Date: 2016-11-29 00:00:00
Title: Kohtuasi T-270/15: Üldkohtu 29. novembri 2016. aasta otsus – ANKO versus REA (Vahekohtuklausel — Teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) raames sõlmitud toetusleping — Projekt ESS — Hagejale maksete peatamise ja maksete peatamise lõpetamise tingimuste vastavus lepingutingimustele — Viivis)

23.1.2017   
            
            
               ET
            
            
               Euroopa Liidu Teataja
            
            
               C 22/24
            
         Üldkohtu 29. novembri 2016. aasta otsus – ANKO versus REA
   (Kohtuasi T-270/15) (1)
   
   ((Vahekohtuklausel - Teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) raames sõlmitud toetusleping - Projekt ESS - Hagejale maksete peatamise ja maksete peatamise lõpetamise tingimuste vastavus lepingutingimustele - Viivis))
   (2017/C 022/31)
   Kohtumenetluse keel: kreeka
   
      Pooled
   
   
      Hageja: ANKO AE Antiprosopeion, Emporiou kai Viomichanias (Ateena, Kreeka) (esindaja: advokaat V. Christianos)
   
      Kostja: Teadusuuringute Rakendusamet (esindajad: S. Payan Lagrou ja V. Canetti, keda abistas advokaat O. Lytra ja hiljem advokaat A. Saratsi)
   
      Ese
   
   ELTL artikli 272 alusel esitatud nõue tuvastada, et maksete peatamine, mida rakendab REA veel väljamaksmata summa osas, mis kuulub hagejale tasumisele Euroopa Ühenduse teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) raames projekti „Emergency support system“ rahastamiseks sõlmitud toetuslepingu nr 217951 alusel, kujutab endast lepinguliste kohustuste rikkumist ja et nimetatud summa tuleb hagejale välja maksta koos sellele lisanduva viivisega, mida arvestatakse hagi esitamise päevast.
   
      Resolutsioon
   
   
               1.
            
            
               Tuvastada, et Teadusuuringute Rakendusamet (REA) on maksete peatamisel äriühingule ANKO AE Antiprosopeion, Emporiou kai Viomichanias rikkunud teadusuuringute, tehnoloogiaarenduse ja tutvustamistegevuse seitsmenda raamprogrammi (2007–2013) raames projekti „Emergency support system“ rahastamiseks sõlmitud toetuslepingule nr 217951 lisatud üldtingimuste punkti II.5 lõike 3 alapunkti d.
            
         
               2.
            
            
               Mõista REA-lt ANKO AE Antiprosopeion, Emporiou kai Viomichaniase kasuks välja nende vahemaksete summa, mille tasumist ei tohtinud peatada seoses tema osalemisega projektis „Emergency support system“, maksmise peatamise ajaks järelejäänud rahalise toetuse piires, millele lisandub viivis, mis hakkab iga aruandeperioodi eest kulgema pärast 105-päevase maksetähtaja möödumist vastavate aruannete saamisest määra alusel, mis kehtis maksetähtaja saabumise kuu esimesel päeval ja on avaldatud Euroopa Liidu Teataja C-seerias ning mida on suurendatud 3,5 punkti võrra.
            
         
               3.
            
            
               Mõista kohtukulud välja REA-lt.
            
         
      (1)  ELT C 279, 24.8.2015.